Title: Príloha č
Author: vladimir.blaho
Last saved by: Robert Ondrejkovič
Company: Infovek

Príloha č. 3 k Smernici č. 62/2006-I

Správa zo zahraničnej pracovnej cesty
1. Účastník ZPC: 
Mgr. Robert Ondrejkovič, Sekcia informatiky MŠVVaŠ SR, EN a RU aktívne

2. Zahraničná pracovná cesta:

Štát:	Belgicko
Mesto:	Brusel
Vykonaná v dňoch:	15.-16. december 2010
Prijímajúca organizácia:	Pracovná skupina pre zvláštne potreby
Účel cesty:	Zastúpenie SR na 1. stretnutí pracovnej skupiny
Spôsob financovania:	MŠVVAŠ SR

3. Rámcový program pobytu:
15. 12. 2010 (15.00 – 17. 00 h): stretnutie s 3. tajomníkom Stálej misie pri EÚ p. Radoslavom Repom,
16. 12. 2010 (10.00 – 15. 00 h): Pracovná skupina pre zvláštne potreby.

4. Stručný priebeh rokovaní, resp.  študijného pobytu:
1.	deň: 15. 12. 2010 (15.00 – 17. 00 h):
Dňa 15. januára 2010 som mal po prílete dohodnuté stretnutie s 3. tajomníkom Stálej misie pri EÚ p. Radoslavom Repom, ktorého agendou je koordinácia agendy informačnej spoločnosti. Predmetom stretnutia na misii boli ďalšie možnosti spolupráce medzi oboma našimi inštitúciami, s hlavným dorazom na to, aby informácie ktoré nie sú priamo v skupinách, v ktorých máme účasť, ale objavia sa v skupinách ktoré nášmu ministerstvu nepodliehajú a týkajú sa nás, nám boli posunuté. Diskusia tiež prebehla na tému 7. RP.

2.	deň: 16. 12. 2010 (10.00 – 15. 00 h): Pracovná skupina pre zvláštne potreby
Účastníci: Jan De Craemer, predseda (flámska sekcia belgického ministerstva školstva); Antonella Turchi (Indire, Taliansko), Reinhold Hawle (rakúske ministerstvo školstva), Monika Andraschko (Rakúsko); Robert Ondrejkovič (MŠVVaŠ SR); Patricia Wastiau (European Schoolnet)
Prizvaný expert: prof. Jan Engelen (Katholieke Universiteit Leuven)

Úvodné slovo
Stretnutie moderoval Jan De Craemer , ktorý uviedol, že na ďalších aktivitách sa okrem prítomných majú záujem  podieľať ďalšie ministerstvá zo Švédska, Španielska a Českej republiky, ktoré by sa mali pripojiť k pracovnej skupine na budúcich stretnutiach.
Jan De Craemer po predstavení sa jednotlivých účastníkov pripomenul dôvody vytvorenia pracovnej skupiny pre vzdelávanie s osobitnými potrebami.: 
1.	urobiť niečo pre vzdelávanie s osobitnými potrebami a IKT – otázka eInkúzie má vysokú potrebu (rozvoj politík),
2.	prebieha veľa iniciatív, projekty sú veľmi fragmentované a pravdepodobné aj veľmi podobné – zdieľanie informácií a networking môžu byť iba nápomocné ,
3.	až doteraz táto téma absentovala medzi aktivitami European Schoolne – situáciu je potrebné zmeniť.

Prezentácia profesora Jana Engelena
Profesor Engelen pracuje na odbore elektrotechniky Katolíckej university v Luevene na veľkom množstve výskumov zameraných na elektronický čítací systém pre slepcov (automatizovaný preklad z Brailovho písma, vysokokapacitné tlačiarne, atď.). Jeho spolupráca na európskej úrovni začala pred 20. rokmi (ešte 2. rámcový program!)); 
Katolícka univerzita sa stará o postihnutých študentov od 70. rokov 20. storočia, pričom starostlivosť o takýchto študentov je zabezpečovaná dobrovoľníkmi z radov študentov. V súčasnosti sa s elektronizáciu objavujú nové problémy, ktoré podnietili potrebu vytvorenia osobitnej pracovnej skupiny na univerzite na riešenie digitálnej prístupnosti pre hendikepovaných študentov 

Prof. Engelen odprezentoval project INCLUSO o sociálnej inklúzii. Podčiarkol, že najzaujímavejším výsledkom projektu je príručka pre školy zainteresované do implementácie/používania sociálneho softvéru ako nástroja na podporu inklúzie.
Po svojej prezentácii profesor vyzdvihol dve špecifické otázky:
o	integrovaný prístup k vzdelávaniu s osobitnými potrebami je považovaný spoločensky za  čoraz viac žiadúci a preferovaný; takýto výber zvyšuje ťažkosti na školskej/triednej úrovni, najmä v situácii keď je na jednom mieste viac postihnutých (nevidiaci, autisti, atď.), ktorí majú byť vedení bez náležitej podpory obvykle dostupnej v špecializovaných inštitúciach.
o	voľba integrovaného vzdelávania v súčasnosti závisí od rodičov/žiakov, ale tiež od súhlasu školy prijať takéhoto žiaka a byť schopný čeliť organizačným a pedagogickým výzvam.

Situácia v Taliansku
Prezentácia Antonelly Turchi sa zamerala na súčasnú verejnú politiku a iniciatívy týkajúce sa otázky vzdelávania s osobitnými potrebami v Taliansku a projektu http://www.handitecno.indire.it/. Zdôraznila, že dyslexia sa nepovažuje v Taliansku za postihnutie. Rodiny však majú možnosť využívať rôzne nástroje ako sú testy, cvičenia poskytované napr. miestnymi zdravotníckymi organizáciami. Zaujímavá bola téma odprezentovaná na tému menšinového školstva, ktoré sa z pohľadu kultúrnej integrácie cudzincov považuje v Taliansku za oblasť spadajúcu do témy pracovnej skupiny

Situácia v Rakúsku
Monika Andraschko odprezentovala projekt vyvinutý a implementovaný v Rakúsku. Bližšie informácie o projekte sú na http://sonderpaed.eduhi.at/ 

Situácia na Slovensku
V krátkosti som odprezentoval edukačnú politiku SR na poli zrakovo a vôbec zdravotne postihnutých na príkladoch špecializovaných škôl (Bratislava – Mokrohájska ulica, Levoča, atď.). Kedže sa talianska prezentujúca odvolávala na chápanie menšinového školstva ako oblasti s osobitnými vzdelávacimi potrebami, neopomenul  som v krátkosti priblížiť dlhú tradíciu národnostného školstva v zmiešaných oblastiach našej republiky (napr. Maďarov, Rusínov a Ukrajincov), a tiež prebiehajúci proces sprostredkovania medzikulturálnej integrácie (nie asimilácie!) Rómov cez pedagogických poradcov pôsobiacich na školách.

Situácia v Belgicku
Vzhľadom na skutočnosť, že Belgisko (flámska čast) mala dvoch zástupcov na skupine, druhý účastník p. Jan de Craemer odprezentoval doplňujúcu informáciu k prezentácii prof.  Engelena. Podčiarkol zmeny v smerovaní za posledné tri roky a zmenu verejnej mienky prikláňajúcu sa skôr k integrovanému vyučovaniu s „hlavným prúdom vzdelávania“. 
Odprezentoval tiež akým spôsobom sa IKT kurikulum implementovalo v Belgicku od roku 2007 v oblasti riešenia digitálnych zdrojov pre postihnutých, ktorých vývoj považuje za priveľmi drahý z dôvodu malej konkurencie medzi dodávateľmi. To je príčinou, že mnoho učiteľov si vytvára vlastné materiály, ktoré zdieľajú s kolegami na portáli na tento účel zriadenom ministerstvom, ktorého prevádzku má na starosti špecializovaná inštitúcia.

Diskusia k problematike
Jan De Craemer otvoril diskusiu o budúcom rámci pracovnej skupiny. Kľúčovou otázkou bolo: “či má pracovná skupina pokrývať eInklúziu (deti a sociálne riziká) alebo sa obmedziť na deti s fyzickým postihnutím?”
Všetci zástupcovia prítomných štátov (Belgicko/flámska čast, Taliansko, Rakúsko a Slovensko)  vyjadrili názor uprednostniť obmedzenie sa na deti s fyzickým postihnutím a odprezentovať takýto postup v širšej skupine krajín (nie všetky krajiny ktoré majú záujem o účasť boli prítomné).
Na stretnutí prebehla tiež prvá výmena názorov o dokumente pripravenom Rogerom Blamirom, v ktorom sa rieši možnosť projektu financovaného na európskej úrovni na základe výzvy pre celoživotné vzdelávanie pre rok 2011. Do nasledujúceho stretnutia sa majú účastníci pokúsiť vyhľadať ďalšie možné zdroje financovania.
Roger Blamire navrhol nasledujúce oblasti na základe návrhov účastníkov, ktorými by sa malo v súlade s akčným plánom počítať:
•	on-line školiaci modul pre učiteľov týkajúci sa učiteľov vo veci integrácie detí s osobitnými potrebami do hlavného prúdu vzdelávania: t.j. existujúce modely v rôznych štátoch; ako môžu byť využité inde, odskúšané postupy, ktoré by mohli byť využité pre on-line školiaci modul - v prípade, že to financovanie a časový rámec umožňuje, by mohol byť takýto modul vyvinutý (tu je tiež potrebné zhodnotiť jazykové verzie), 
•	aké sú problémy poskytovania bezplatnej a technickej prístupnosti pre multimediálne školiace nástroje týkajúce sa detí s osobitnými potrebami (integrované v bežnom vzdelávaní): aké nové problemy sa môžu objaviť pri využívaní takýchto zdrojov?,
•	dyslexia: prípadové štúdie a osvedčené postupy v rôznych krajinách, výmena skúseností. Tu je obava, že dyslexia je priveľmi špecifické postihnutie, aby mohlo byť financované zvažovaným programom, mohlo by byť však riešené špecifickým on-line školiacim modulom pre učiteľov. 
Nedá nepripomenúť, že Multilaterálny project – 1.3.4  “Záujmová skupina” (‘Multilateral project – 1.3.4 Networks’) má konečný termín 28.2.2011: vyžaduje sa účasť 6 krajín a  zároveň 6 partnerov, financovanie zo strany EÚ je do výšky 150 tis. € počas 3 rokov.
Všetci účastníci sa zhodli, že nájsť potrebný počet zúčastnených krajín by nemal byť problém, avšak vzhľadom na neskorý vznik pracovnej skupiny venujúcej sa problematike je tu hrozba krátkosti času.

Aktivity Európskej agentúry pre osobitné potreby 
Účastníci sa zhodli, že v prípade predloženia návrhu, tento nebude predložený spolu s Európskou agentúrou pre osobitné potreby (Special Needs European Agency: http://www.european-agency.org), ktorá do súčasnosti vyvinula niekoľko aktivít v oblasti IKT. 
Postup do ďalšieho stretnutia
Ďalšie stretnutie sa bude konať 25. marca 2011 v Bruseli. Krajiny, ktoré sa nemohli zúčastniť na stretnutí budú mať príležitosť odprezentovať situáciu v ich krajine, diskusia o možnosti financovania bude ja naďalej pokračovať.

5. Odporúčané závery:
 Slovensko sa stalo jedným zo šiestich ustanovujúcich členov 1. stretnutia pracovnej skupiny (prítomné boli len 4 krajiny), čo vzhľadom na tvoriaci sa predmetný projekt znamená v prípade úspešnosti medzi zainteresovanými krajinami zodpovednosť za spolutvorbu predkladaného projektu ku komunitárnemu programu – tu bude nevyhnutná spolupráca aj s ostatnými sekciami, resp. podriadenými inštitúciami vo veci obsahu/spoločnej participácie.

7.   Prehľad prinesenej dokumentácie a miesto jej uloženia
Prezentácie účastníkov, ďalej oblasti možnej participácie na výzve na predkladanie projektov pre osobitné potreby na rok 2011 – v prípade Vašej žiadosti ich pošlem.

8.   Osobitne vyhodnotený očakávaný prínos ZPC
Oba dni môžem považovať za úspešné – bola nadviazaná spolupráca s osobou zodpovednou za agendu IKT na Stálej misii, ministerstvu sa otvorila možnosť spolupracovať na projekte/získavať skúsenosti, v oblasti, ktorá až do súčasnosti nebola riešená v našej gescii, pričom je v kompetencii ministerstva.

9.    Prínos účastníka pre riešenie problémov a presadzovanie záujmov SR
Pri osobnom rozhovore s prof. Engelenom, v ktorom som pána profesora uviedol do zámeru SI začať budovať v gescii nášho ministerstva zo štrukturálnych fondov platformu pre postihnutých (pre začiatok s dôrazom na nevidiacich a slabozrakých) mi pán profesor iniciatívne ponúkol spoluprácu pri jej tvorbe – tzn., že ministerstvo by malo možnosť prístupu k bohatým informáciam/skúsenostiam, ktoré má v tejto oblasti flámska partnerská strana.
Ďalej pozri bod 8.

10.    Spôsob zverejnenia výsledkov ZPC, prenos získaných informácií
Bude potrebné vytipovať osoby ktoré by mohli byť nápomocné projektu - podľa potreby im budú zasielané všetky potrebné dokumenty.

Správu vypracoval: Mgr. Robert Ondrejkovič
Dátum: 28. 12. 2010
Správu schválil: Ing. Ivan Šiagi